Neuvoston direktiivi 69/62/ETY, annettu 18 päivänä helmikuuta 1969, siemenperunoiden pitämisestä kaupan 14 päivänä kesäkuuta 1966 annetun neuvoston direktiivin muuttamisesta



Virallinen lehti nro L 048 , 26/02/1969 s. 0007 - 0008

Tanskank. erityispainos: Sarja I Alue 1969(I) s. 0050

Englannink. erityispainos: Sarja I Alue 1969(I) s. 0055

Kreikank. erityispainos: Luku 03 Nide 4 s. 0086

Espanjank. erityispainos: Luku 03 Nide 3 s. 0068

Portugalink. erityispainos: Luku 03 Nide 3 s. 0068

Suomenk. erityispainos Alue 3 Nide 2 s. 0171

Ruotsink. erityispainos Alue 3 Nide 2 s. 0171



NEUVOSTON DIREKTIIVI, annettu 18 päivänä helmikuuta 1969, siemenperunoiden pitämisestä kaupan 14 päivänä kesäkuuta 1966 annetun neuvoston direktiivin muuttamisesta (69/62/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon, sekä katsoo, että on suotavaa muuttaa siemenperunoiden pitämisestä kaupan 14 päivänä kesäkuuta 1966 annetun neuvoston direktiivin(2) tiettyjä säännöksiä, olisi täydennettävä siirtymäsäännöksiä sekä sallittava perussiemenperunaa aikaisemmassa vaiheessa olevien siemenperunoiden käyttö, ja olisi muutettava yhtä etiketin tiedoista sekä sen väriä, kun kyseessä ovat siemenperunat, jotka kuuluvat luokkaan, johon sovelletaan lievennettyjä vaatimuksia, ON ANTANUT TÄMÄN DIREKTIIVIN: 1 artikla Muutetaan siemenperunoiden pitämisestä kaupan 14 päivänä kesäkuuta 1966 annettua neuvoston direktiiviä seuraavissa artikloissa säädetyllä tavalla. 2 artikla 1. Tehdään 2 artiklasta 2 artiklan 1 kohta. 2. Korvataan 2 artiklan 1 kohdan B osan a alakohta seuraavasti: "a) jotka polveutuvat suoraan perussiemenperunoista tai varmennetuista siemenperunoista tai perussiemenperunoita aikaisempaan vaiheeseen kuuluvista siemenperunoista, jotka virallisessa kokeessa ovat täyttäneet perussiemenperunoille säädetyt edellytykset;" 3. Lisätään 2 artiklaan 2 kohta seuraavasti: "2. Jäsenvaltiot voivat: a) enintään kahden vuoden siirtymävaiheen aikana sen jälkeen, kun tämän direktiivin säännösten noudattamisen edellyttämät lait, asetukset ja hallinnolliset määräykset on saatettu voimaan, ja poiketen 1 kohdan B osasta varmentaa varmennetuiksi siemenperunoiksi tämän direktiivin periaatteiden mukaisesti sellaiset siemenperunat, jotka polveutuvat suoraan nykyisen järjestelmän mukaan jäsenvaltiossa virallisesti tarkastetuista siemenperunoista ja joilla on samat takeet kuin perussiemenperunoiksi tai varmennetuiksi siemenperunoiksi varmennetuilla siemenperunoilla; b) säätää, että 30 päivään kesäkuuta 1972 virallisia tarkastuksia liitteessä II määrättyjen edellytysten noudattamisesta ei suoriteta kaikille erille varmentamisen yhteydessä, ellei ole syytä epäillä näiden edellytysten noudattamista. Tarkastusten on kuitenkin katettava vähintään 20 prosenttia kaikista eristä." 3 artikla Korvataan 7 artiklassa sana "toimituserä" sanalla "erä". 4 artikla Korvataan 8 artiklassa sana "toimituksina" sanalla "erinä". 5 artikla Korvataan 9 artiklan 2 kohta seuraavasti: "2. Pakkaukset voidaan sulkea uudelleen yhden tai useamman kerran ainoastaan virallisesti. Tällöin viimeisin uudelleen sulkeminen, sen päivämäärä ja toimenpiteen suorittaneet viranomaiset on mainittava etiketissä, josta on säädetty 10 artiklan 1 kohdassa." 6 artikla Korvataan 10 artiklan 1 kohdan b alakohta seuraavasti: "b) sisältävät sisäpuolella etiketin värisen virallisen ilmoituksen, josta käyvät ilmi liitteessä III olevan A osan 3, 4 ja 6 alakohdassa etiketistä määrätyt tiedot; tämä ilmoitus ei ole välttämätön silloin kun nämä tiedot on painettu pysyvästi pakkaukseen." 7 artikla Korvataan 15 artiklan 2 kohdan viimeisen virkkeen päivämäärä päivämäärällä 1 päivä heinäkuuta 1970. 8 artikla Korvataan 16 artiklan 2 kohdassa sana "tummankeltainen" sanalla "ruskea". 9 artikla 1. Korvataan liitteessä III olevan A osan 1 ja 2 alakohta seuraavasti: "1. `ETY-säännöt ja -vaatimukset.` 2. Varmentava viranomainen ja jäsenvaltio tai niiden lyhenne."2. Siemenperunoiden pitämisestä kaupan 14 päivänä kesäkuuta 1966 annetun neuvoston direktiivin liitteessä III olevan A osan 1 alakohdassa määrätyt tiedot sisältäviä etikettejä voidaan kuitenkin käyttää enintään 30 päivään kesäkuuta 1970. 10 artikla Jäsenvaltioiden on saatettava voimaan tämän direktiivin säännösten noudattamisen edellyttämät lait, asetukset ja hallinnolliset määräykset viimeistään 1 päivänä heinäkuuta 1969. Niiden on ilmoitettava tästä komissiolle viipymättä. 11 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä helmikuuta 1969. Neuvoston puolesta Puheenjohtaja J. P. BUCHLER (1) EYVL N:o C 108, 19.10.1968, s. 30 (2) EYVL N:o 125, 11.7.1966, s. 2520/66